Legal Document

Category: 3

Text:
10. ΝΟΜΟΘΕΤ. ΔΙΑΤΑΓΜΑ υπ’ αριθ. 1038 της 15/22 Νοεμ. 1971 (ΦΕΚ Α΄238) Περί τροποποιήσεως και συμπληρώσεως διατάξεών τινων του Ν.Δ. 420/1970 «περί αλιευτικού κώδικος». Άρθρ.1.-1.Το δια του Νόμ. 4482/1965 ιδρυθέν περί ου το άρθρ. 159 του Ν.Δ. 420/1970, νομικόν πρόσωπον δημοσίου δικαίου, υπό τον τίτλον Ινστιτούτον Ωκεανογραφικών και Αλιευτικών Ερευνών (Ι.ΩΚ.Α.Ε), εποπτεύεται εφεξής εν τη λειτουργία του παρά του Υπουργού Πολιτισμού και Επιστημών. 2.Όπου των διατάξεων του Ν.Δ. 420/1970, και εις παν έτερον νομοθέτημα, αναφέρεται ως αρμόδιος εν τη ασκήσει επί του Ινστιτούτου, της κατά την προηγουμένην παράγραφον εποπτείας, και την έκδοσιν των αναφερομένων εις την άσκησιν αυτής πράξεων, ο Υπουργός Γεωργίας, εφεξής νοείται δια την εφαρμογήν των ως τοιούτος, ο επί του Πολιτισμού και Επιστημών Υπουργός. Άρθρ.2.-(Αντικαθίσταται το άρθρ. 163 του Ν.Δ. 420/1970, ανωτ. αριθ. 7). Άρθρ.3.-(Αντικαθίσταται το άρθρ. 164 του Ν.Δ. 420/1970, ανωτ. αριθ. 7). Άρθρ.4.-(Αντικαθίσταται το άρθρ. 165, Ν.Δ. 420/1970, ανωτ. αριθ. 7). Άρθρ.5.-1.Επιτρέπεται η κατά τας κειμένας εκάστοτε διατάξεις, αναγκαστική υπέρ του Ι.ΩΚ.Α.Ε απαλλοτρίωσις, αστικών ή αγροτικών ακινήτων, η σύστασις εις βάρος αυτών εμπραγμάτων δικαιωμάτων, ή και η απ’ ευθείας εξαγορά τούτων, προς εκπλήρωσιν των σκοπών του Ινστιτούτου, λογιζομένων ως πληρούντων δημοσίαν ωφέλειαν. 2.Επιτρέπεται ωσαύτως, η άνευ ανταλλάγματος παραχώρησις υπό του Δημοσίου αγροτικών ή αστικών ακινήτων του, κατά κυριότητα ή χρήσιν, εις το Ινστιτούτον εφ’ όσον αναγκαιούσι ταύτα προς εκπλήρωσιν των σκοπών του.  (Αντί για τη σελ. 266,21(δ) Σελ. 266,21(ε) Τεύχος 1410 Σελ. 95 Αλιευτικός Κώδικας 13.Ζ.β.8-10 Άρθρ.6.-(Αντικαθίσταται η παρ. 1 άρθρ. 175, Ν.Δ.420/1970, ανωτ. αριθ. 7). Άρθρ.7.-Καταργείται πάσα διάταξις αντικειμένη τω παρόντι, ούτινος η ισχύς άρχεται από της δημοσιεύσεώς του δια της Εφημερίδος της Κυβερνήσεως.